  Виталий Пронин Л. Буранова Дышетонлэн араз Удмуртиын выль школаос пуктӥськозы, вужъёсыз тупатӥськозы. Та сярысь вераз Кун Думаысь депутат Лариса Буранова.«Огъя Россия» партилэн съездаз Россилэн Президентэз Владимир Путин куриз школаосты тупатъянъя 5 арлы программа кылдытыны. Та ужлэсь мынэмзэ, улонэ пыӵамзэ эскерозы Кун Думаысь депутатъёс. Соос улосвылъёс понна кыл кутозы. 2022-тӥ-2023-тӥ аръёсы Удмуртиын 15 школаын тупатъян ужъёс нуиськозы. Котькуд школа бордын калык штабъёс кылдозы: отчы пырозы пӧртэм огазеяськонъёслэн ёзчиоссы, анай-атайёс, кивалтӥсьёс. Ремонт улсын юртъёс гинэ уз выльдӥське, дышетсконэз туала карон понна выль тӥрлык басьтэмын луоз. УД  